শিক্ষা প্রতিষ্ঠান গড়ার পাশাপাশি আমাদের নির্বাচনি এলাকায় বিভিন্ন অবকাঠামোও নির্মাণ করেছি। এলাকার আইন-শৃঙ্খলা পরিস্থিতির উন্নয়নে ডাসারে একটি নতুন থানা প্রতিষ্ঠা করেছি। খাসেরহাটে একটি পুলিশ তদন্ত কেন্দ্রের অবকাঠামো নির্মাণ কাজ চলছে। সাহেবরামপুরেও একটি পুলিশ তদন্ত কেন্দ্র স্থাপন অনুমোদনের প্রস্তাব চূড়ান্ত পর্যায়ে রয়েছে- এটিকে ক্রমান্বয়ে থানায় উন্নীত করার পরিকল্পনা আমার ছিল। আজ সর্বত্র সড়ক যোগাযোগ সহজ হয়েছে। পাকা সড়ক হয়েছে। মাদারীপুর (কুলপদ্দি) কালকিনি-ভুরঘাটা সড়ক প্রশস্তকরণ ও উন্নয়ন শীর্ষক প্রকল্প ও মাদারীপুর-আগৈলঝড়া সড়ক প্রশস্তকরণ ও উন্নয়ন প্রকল্প নামে দু’টি প্রকল্প আমি যোগাযোগ মন্ত্রী থাকাকালীন গ্রহণ করেছিলাম- কাজও শুরু হয়েছিল। কিন্তু বর্তমান যোগাযোগমন্ত্রী টাকা না দেয়ায়- কাজটি শেষ করা এখনও সম্ভব হয়নি। আপনি জানেন, কালকিনিÑভুরঘাটার এ রাস্তাটি সরকারি অর্থ যথাসময়ে ছাড় না পাওয়ায় আওয়ামী লীগের পক্ষ থেকে আমরা সে রাস্তাটি ৩৫ লক্ষ টাকা ব্যয়ে সংস্কার করেছি। আওয়ামী লীগের নিজস্ব টাকায় এ ধরনের সংস্কার কাজ সম্পন্ন করা- সমগ্র বাংলাদেশে দলের জন্য একটি উদাহরণ। এছাড়া, আপনি জানেন, ১৯৯৬-২০০০ মেয়াদে আমি যখন স্থানীয় সরকার, পল্লøী উন্নয়ন ও সমবায় প্রতিমন্ত্রী ছিলাম সে সময় কালকিনি পৌরসভা প্রতিষ্ঠা করেছিলাম। সে সময় খাসেরহাট বন্দরকে পৌরসভায় রূপান্তরের উদ্যোগ নিয়েছিলাম। কিন্তু খাসেরহাটের কতিপয় ব্যক্তির অনিচ্ছার কারণে সে সময় পৌরসভা করা সম্ভব হয়নি। এবার সম্প্রতি খাসেরহাট বন্দরকে পৌরসভায় উন্নীত করার উদ্যোগ নিয়েছি- যা অনুমোদনের চূড়ান্ত পর্যায়ে রয়েছে। নির্মাণাধীন খাসেরহাট-সমিতির হাটের সাথে সংযোগ সড়ক, আড়িয়াল খাঁ নদীর উপর ব্রিজ এবং কাজীর টেকের আড়িয়াল খাঁ নদীর উপর ব্রিজ- এ সবই মাননীয় প্রধানমন্ত্রী শেখ হাসিনার সহযোগিতা এবং আমার প্রচেষ্টা। আমার প্রচেষ্টায় নেয়া বিভিন্ন প্রকল্প এখন বাস্তবায়ন হবে, কাজ শুরু হবে। উদ্বোধন হবে। যদিও আমি কোনো উদ্বোধন কর্মসূচিতে কমই উপস্থিত থাকতাম। এসব প্রকল্পের কাজ স্থানীয়ভাবে উদ্বোধন করা হয়েছে। কাজ শুরু হয়েছে। আগামীতে আমার গৃহীত প্রকল্পসমূহ উদ্বোধনের সময় আমার প্রচেষ্টায় গৃহীত প্রকল্পের প্রেক্ষাপট ধরে রাখা যুক্তিসঙ্গত হবে। উদ্বোধনকালে বর্তমানের প্রেক্ষাপট এবং আমার প্রচেষ্টার কথা এড়িয়ে যাওয়া ঠিক হবে না। কারণ, কৃতজ্ঞতাবোধ মানুষকে বড় করে, ছোট করে না।